cyanic-selkie/wikianc huggingface dataset:
Armēnijas ģerbonis
Vairogs
Vairogs sastāv no vairākām daļām. Centrā ir attēlots Ararats ar Noasa šķirstu uz tā. Saskaņā ar tradīciju pēc lielajiem plūdiem šķirsts esot atradies kalna virsotnē. Ararats tiek uzskatīts par Armēnijas valsts simbolu un tādējādi ir ļoti svarīgs ģerbonim. Apkārt Araratam ir attēloti seno armēņu dinastiju simboli. Vairoga apakšējā kreisajā daļā attēloti divi ērgļi, kas simbolizē armēņu teritorijas garumu Artašesīdu dinastijas valdīšanas laikā no otrā gadsimta p.m.ē. līdz mūsu ēras sākumam. Kreisajā augšējā daļā ir lauva ar krustu, Bagratuni dinastijas simbols, kas valdīja viduslaikos, starp 9. un 11. gadsimtu. Šīs dinastijas valdīšanas laikā Armēnija ļoti attīstījās kulturāli, padarot tās galvaspilsētu Ani par vienu no nozīmīgākajiem tā laika kultūras, sociālajiem un komerciālajiem centriem. Bagratuni karaļvalsti 11. gadsimtā iznīcināja Bizantijas impērijas iebrukums un cīņas ar Seldžuku dinastiju. Augšējā labajā daļā ir divgalvainais ērglis, Aršakīdu dinastijas simbols. Pirmā dinastija, kas valdīja pār kristīgo Armēniju pirmā gadsimta līdz 428. gadam. Trdata III valdīšanas laikā Armēnija kļuva par pirmo valsti, kas 301. gadā pieņēma kristietību kā oficiālu reliģiju. Apakšējā labajā daļā ir lauva ar krustu, kas ir Rubenīdu dinastijas simbols. Šī dinastija valdīja Kilikijas Armēņu karalistē, valstī, kas paplašinājās un attīstījās 12. un 13. gadsimtā, līdz 1375. gadā to iekaroja mameluki.
Ērglis un lauva
Ērglis tur vairogu ģerboņa kreisajā pusē, savukārt lauva labajā pusē. Ērglis bija Artaesīdu dinastijas simbols un vēlāk arī Aršakīdu dinastijas simbols. Lauva bija Bagratuni dinastijas simbols un vēlāk arī Rubenīdu dinastijas simbols. Ērglis un lauva ir kopīgs motīvs civilizācijas ceļā uz Armēnijas kalnieni. Kā tādas tās ir pārstāvētas dažādās armēņu dinastijās.
Abi šie dzīvnieki tika izvēlēti savas varas, drosmes, pacietības, gudrības un dēļ nozīmīguma dzīvnieku valstībā.
Pielietojums
Armēnijas ģerboni izmanto uz Armēnijas naudas vienībām, ordeņos un medaļās.
Maiļupīte (Gaujas pieteka)
Izteka - Dzērbenes pagasta dienvidos. Tek dienvidaustrumu virzienā. Ietek Gaujā lejpus tās iztekas no Taurenes ezera. Maiļupīti šķērso valsts autoceļš V325 (Dzērbene–Gaujaskrogs), tās krastos neatrodas lielākas apdzīvotās vietas.
Luijs Perrē
Luijs Leonss Teofils Perrē (fr; dzimis, miris ) bija franču paukotājs, olimpiskās sudraba medaļas ieguvējs 1900. gada vasaras olimpiskajās spēlēs.
Perrē 1900. gada Parīzes olimpiskajās spēlēs startēja divās paukošanas disciplīnās. Paukošanā ar špagu viņš izcīnīja sudraba medaļu, bet paukošanā ar špagu amatieriem un profesionāļiem ieguva dalīto 5. vietu.
Mīluļu slepenā dzīve 2
"Mīluļu slepenā dzīve 2" (en) ir 2019. gada ASV animācijas filma, kuras režisors ir Kriss Renods. Galvenās lomas ierunājuši Patons Osvalts, Ēriks Stounstrīts, Kevins Hārts, Dženija Sleita, Tifānija Hediša, Leika Bella un Niks Krolls. Filma ir turpinājums 2016. gada animācijas filmai "Mīluļu slepenā dzīve".
Filmas pirmizrāde notika Apvienotajā Karalistē, savukārt ASV filmas pirmizrāde notika. Latvijā filmu sāka izrādīt.
Sižets
Makss piedzīvo lielas pārmaiņas dzīvē pēc tam, kad viņa saimniece Keitija apprecas un kļūst par Laiema māti. Kad ģimene dodas ceļojumā uz laukiem, Makss satiek fermas suni Rūsteru, un abi cenšas pārvarēt savas bailes. Tikmēr Gidžeta cenšas izglābt Maksa iemīļoto rotaļlietu no kaķu apdzīvota dzīvokļa, bet Pūciņš dodas atbrīvot balto tīģeri Hu no cirka.
Hermaņa iela
Hermaņa iela ir iela Rīgā, Kurzemes rajonā, Āgenskalnā. Hermaņa iela sākas krustojumā ar Bāriņu ielu un beidzas savienojoties ar Ojāra Vācieša ielu. Ielas garums ir 525 metri, tā ir klāta ar asfalta segumu visā garumā.
Hermaņa ielas nepāra numuru pusē ir savrupmāju apbūve, savukārt pretējā ielas puse sakrīt ar Uzvaras parka robežu, izņemot teritoriju Hermaņa ielā 8, kur atrodas "Rīgas dārzi un parki" saimnieciskais iecirknis.
Hermaņa iela Rīgas ielu reģistrā sastopama no 1886. gada ar esošo nosaukumu, kas laika gaitā nav mainījies.
Ielu savienojumi
Hermaņa iela ir savienota ar šādām ielām:
Soldiers of Jah Army
Soldiers of Jah Army (akronīms: SOJA) ir regeja grupa no Ārlingtonas apgabala Virdžīnijas štatā. Tā dibināta 1997. gadā un pašlaik sadarbojas ar ATO Records. Šī 8 mūziķu grupa ir izlaidusi daudz singlus, albumus, DVD, ieskaitot SOJA- Live in Hawaii. Viņu trešais albums Born In Babylon ieņēma 11. vietu Top Heatseekers chart topā kamēr viņu 2012. gada albums Strenght to Survive ieņēma Billboard Reggae topa virsotnes. Grupa turpina doties tūrēs un ierakstīt jaunu mūziku.
1997-2005
Pirms grupa tika dibināta tās dalībnieki jau iepriekš bija muzicējuši kopā. Grupas līderis Džeikobs Hemphils (Jacob Hemphill) grupas vokālists un ģitārists, un Roberts Džefersons (Bob Jefferson) — bass, satikās pirmajā klasē neilgi pēc tam, kad Hemphils ar ģimeni atgriezās no dzīves Āfrikā. Vēlāk viņš un Džefersons vidusskolā iepazinās ar Raienu Bertiju (Ryan Berty) — bundzenieku, Patriku O'Šī (PAtrick O'Shea)-taustiņi un Kenu Brovnelu (Ken Brownell)- sitaminstrumenti.
2000 gadā patstāvīgi kopā ar skaņu inženieri Džimu Foksu (Jim Fox) LION un FOX ierakstu studijā tika ierakstīts pirmais minialbums SOJA, Pēc tam 2002. gadā iznāca viņu pirmais pilnmetrāžas albums Peace in a Time of War
2006-2009
2006. gadā grupa izlaida savu otro pilnmetrāžas albumu Get Wiser. Tas iekļuva Top 10 Reggae Albums mūzikas lietotnē ITunes un kopš tā laika nav pametis top 100. Albuma izlaišanas pasākums notika 2006. gada 6. Janvārī The State Theatre in Falls Church, Virdžīnijā. Pasākums tika ierakstīts un izlaists(2007. gada 21. novembrī) DVD formātā ar nosaukumu Get Wiser Live DVD.
2008. gada janvārī, viņi izlaida minialbumu Stars and Stripes. Tajā pašā mēnesī Havaju Salās: Ohaio, Maui un Kila-Konā, SOJA ierakstīja savus koncertus, kuri tika izlaisti(2009. gada 8. janvārī) DVD formātā ar nosaukumu SOJA- Live in Hawaii
2009-2014
2009. gada augustā SOJA izlaida trešo pilnmetrāžas albumu Born in Babylon. Tas ieņēma 11. vietu Top Heatseekers topā un sasniedz 38. vietu Independent Albums topā. Trevors Jengs, grupas ģitārists, 2011. gadā kļuva par grupas vadošo ģitāristu un piedziedātāju. Pēdējo albumu Strenght to Survive grupa izlaida 2012. gada janvārī. Tas bija pirmais ieraksts ATO Records ierakstu kompānijā. Viņi pārdeva vairāk kā 50,000 kopijas un ieņēma līderpozīcijas Billboard Reggae Chart topā 2012. un 2013. gadā. Albums saņēma arī 3,5 no 5 zvaigznēm no Allmusic, kura savā mājaslapā slavēja grupas izaugsmi un dziesmu tekstu autora un vokālista Hemphila balss attīstību. Allmusic tomēr kritizēja albuma pēdējās dziesmas, kuras nebija regeja ritmos, bet tomēr atzina albumu par vienu no labākajiem amerikāņu regeja albumiem.
Amid the Noise and Haste
2014. gadā viņi izlaida albumu Amid the Noise and Haste ATO ierakstu kompānijā. Albuma producents ir Supa Dups, un tas tika ierakstīts 2013 gadā. Albuma tapšanā piedalījās arī citi mūziķi: Deimians Mārlijs (Damian Marley), J Boog, Anuhea un Collie Buddz. Hemphils sarakstīja dziesmu vārdus, akordus un melodijas. Albums ieņēma Billboard Reggae Albums chart topa virsones un tika nominēts Gramijiem kategorijā 'Labākais regeja albums'.
Grupas dalībnieki
Šobrīd
Salātenes
Salātenes (la) ir augu ģints kurvjziežu dzimtā, kuras dabiskais izplatības areāls ir Eiropā un Āzijā, bet sugas ir introducētas arī citviet pasaulē. Latvijā ir sastopama viena suga — parastā salātene (Lapsana communis L. ).
Sugas
Ģintī ir klasificētas sugas:
Monika Grābiča
Monika Grābiča (hu; dzimusi Budapeštā) ir Ungārijas starptautiskā lielmeistare šahā (2003).
Biogrāfija
1996. gadā uzvarējusi Ungārijas sieviešu šaha čempionātā. Daudzu starptautisko šaha turnīru laureāte, tajā skaitā 1999. gadā dalījusi pirmo vietu Budapeštas starptautiskajā šaha turnīrā, 2004. gadā uzvarējusi starptautiskajā šaha turnīrā Rijekā, 2003. gadā dalījusi pirmo vietu starptautiskajā šaha turnīrā Krkā (Horvātijā).
Pārstāvējusi Ungārijas komandu lielākajos komandu šaha turnīros:
Par panākumiem turnīros FIDE 2003. gadā Grābičai piešķīra starptautiskās lielmeistares (WGM) nosaukumu.
Dvēsele (2020. gada filma)
"Dvēsele" (en) ir 2020. gada ASV datoranimācijas fantāzijas komēdijdrāmas filma. Tās režisors ir Pīts Dokters, producente Deina Mareja, scenārija autori ir Pīts Dokters, Maiks Džounss un Kemps Pauerss. Galvenās lomas ieskaņojuši Džeimijs Fokss, Tīna Feja, Greiems Nortons un Reičela Hausa. Filma stāsta par vidusskolas mūzikas skolotāju Džo Gārdneru, kurš cenšas atkal apvienot savu dvēseli ar ķermeni pēc tam, kad tie ir nejauši šķirti, tieši pirms Džo uzstāšanās. "Dvēsele" ir pirmā Pixar filma, kuras galvenais varonis ir afroamerikānis.
Pīts Dokters filmu sāka veidot jau 2016. gadā, strādājot pie savām pārdomām par cilvēku personības izcelsmi un determinisma jēdzienu. Viņš kopā ar Maiku Džounsu un Kempu Pauersu sarakstīja scenāriju. Producenti filmas tapšanas gaitā daudz konsultējās ar dažādiem pasaulē atzītiem džeza mūziķiem, tostarp Herbiju Henkoku un Teriju Linu Keringtoni.
Filmas "Dvēsele" pirmizrāde notika Londonas kinofestivālā. Kinoteātros pirmizrāde tika plānota, taču ASV to atcēla, reaģējot uz notiekošo COVID-19 pandēmiju. Kino vietā tā paša gada 25. decembrī filma tika izlaista straumēšanai platformā Disney+. Filma saņēma daudz pozitīvu kritiķu atsauksmju ar uzslavu par animāciju, stāstu, balss lomām un muzikālo partitūru. Soul ieguva Zelta globusa balvas kategorijās "Labākā animācijas filma" un "Labākais skaņu celiņš". Tāpat tā ir nominēta trīs kategorijās, tostarp kategorijā "Labākās animācijas filma", 93. Kinoakadēmijas balvai un 74. BAFTA kino balvai.
Lielā Londona
Lielā Londona (en) ir Anglijas administratīvais apgabals, ceremoniālā grāfiste un Londonas reģions. Tā ir 1572 km2 liela un 2011. gadā iedzīvotāju skaits Lielajā Londonā sasniedza 8,17 miljonus cilvēku.
Tā tika izveidota un tās sastāvā ir Londonas Sitija un 32 Londonas administratīvie rajoni. Lielās Londonas ceremoniālajā grāfistē neietilpst Londonas Sitija. Termins "Lielā Londona" ticis lietots arī pirms 1965. gada, lai apzīmētu dažādus apgabalus, kas ir lielāki nekā Londonas apgabals.
Kahovkas ūdenskrātuve
2023. gada 6. jūnijā visticamāk Krievijas spēki, kas tajā brīdī kontrolēja Kahovkas ūdenskrātuves aizsprostu, to sagrāva, izraisot plūdus upes lejtecē.
Apraksts
Kahovkas hidromezgls vēsturiski bija otrais aiz Dņepras HES. Kahovkas HES ir pēdējais, sestais posms Dņepras hidroelektrostaciju kaskādē. Faktors, kas ierobežo visas kaskādes darbību, ir nelielā HES caurlaidība — tikai 2600 m³/s.
Ūdenskrātuves piepildīšana notika no 1955 līdz 1958. gadam. Starp Dņepras ūdenskrātuvēm tai ir vislielākais pilnais apjoms — 18,18 km³ un otrs lielākais (pēc Kremenčukas) darba apjoms — 6,78 km³. Ūdenskrātuves virsmas laukums — 2155 km² ir otrs lielākais kaskādē. Ūdenskrātuves garums sastāda 230 km, maksimālais platums — līdz 25,0 km, vidējais — 9,3 km. Ūdenskrātuves vidējais dziļums sastāda 8,5 m; maksimālais — 24,0 m. Ūdens mineralizācija 253—433 mg/dm³.
Ūdenskrātuvei ir sezonāla noteces regulācija. Ūdens līmenis var svārstīties intervālā līdz 3,3 m. Ūdenskrātuve tiek izmantota irigācijai un ūdensapgādei, kā arī zvejniecībai un kuģniecībai. Pie Kahovkas ūdenskrātuves atrodas Nikopoles osta. Tā pilda arī rekreācijas funkcijas kā atpūtas vieta, amatieru un sporta makšķerēšanas vieta. Gar ūdenskrātuves kreiso krastu iet dzelzceļa līnija no Zaporižjas uz Simferopoli un Hersonu.
Katru gadu ūdenskrātuves ūdeņi izskalo 1 līdz 3 metrus krasta līnijas.
Eritrejas futbola izlase
Eritrejas futbola izlase ir futbola komanda, kas pārstāv Eritreju starptautiskās sacensībās. Tā ir viena no vājākajām Āfrikas futbola izlasēm un ne reizi nav kvalificējusies ne FIFA Pasaules kausam, ne Āfrikas Nāciju kausam. Šobrīd Eritrejas futbola izlases problēma ir regulāra izlases spēlētāju bēgšana pēc turnīriem, kas notiek ārpus Eritrejas.
Vārdšķira
Vārdšķiras ir leksiski gramatiskas vārdu klases, kurās ir apvienoti vārdi pēc kopīgām pazīmēm to leksiskajā nozīmē (resp., semantikā) un to gramatiskajā (resp., morfoloģiskajā un sintaktiskajā) lietojumā. Latviešu valodā parasti šķir desmit vārdšķiras: lietvārdus, darbības vārdus, īpašības vārdus, vietniekvārdus, apstākļa vārdus, skaitļa vārdus, partikulas, izsauksmes vārdus, prievārdus un saikļus. Dažus vārdus, piemēram, ‘kaut’, ‘lai’, ‘vai’, var iekļaut vairākās vārdšķirās.
Valentīna Gotovska
Valentīna Gotovska (dzimusi Tolstika Krāslavā) ir bijusī Latvijas vieglatlēte, startējusi tāllēkšanas un augstlēkšanas sacensībās. Pēc karjeras beigām strādā par viegatlētikas un fiziskās sagatavotības treneri. V. Gotovska ir pašreizējā Latvijas rekordiste augstlēkšanā (1,97 m) un ilgu laiku bija rekordiste arī tāllēkšanā (6,91 m).
Biogrāfija
Izglītību ieguvusi Krāslavas 2. vidusskolā un Rīgas 34. profesionāli tehniskajā skolā, pirms nopietnās sportistes karjeras sākšanas bijusi friziere. V. Gotovskas brālis Andrejs Tolstiks arī ir bijušais vieglatlēts, arī startēja tāllēkšanas disciplīnā.
Piedalījusies četrās Olimpiskajās spēlēs. 1992. gadā Barselonā izcīnījusi savu augstāko vietu šajās sacensībās — 13. vietu augstlēkšanā, 1996. gadā Atlantā viņa ieņēma 28. vietu tāllēkšanā. 2000. gadā Sidnejā V. Gotovska bija 20. tāllēkšanā un Olimpisko spēļu karjeru noslēdza ar 24. vietu tāllēkšanā 2004. gadā Atēnās. Tāpat startējusi vairākos Pasaules čempionātos, augstāko vietu (5.) ieņēma 2001. gadā tāllēkšana ar rezultātu 6,84 m. 2003. gadā viņa kļuva par visu laiku vecāko tāllēkšanas sacensību dalībnieci (un finālisti) Pasaules čempionātos. Vairāk nekā 30 reizes izcīnījusi Latvijas čempiones titulu.
Pēc karjeras beigām strādā par treneri. 2006. gada absolvējusi Latvijas Sporta pedagoģijas akadēmiju kā vieglatlētikas trenere.
Moshpit (singls)
"Moshpit" ir singls no latviešu repera PRUSAX. Singls bija iekļauts repera debijas studijas albumā A+ (2019). Singlu izdeva New Wavy Records 2019. gada 2. augustā.
Zivju eļļa
Zivju eļļa ir eļļa, kas iegūta no zivju audiem. Tā satur tādas omega-3 taukskābes kā eikosapenskābi un cervonskābi, kā arī eikosanoīdu prekursorus, kas mazina iekaisumu.
Visvairāk zivju eļļas ir plēsīgajās zivīs, piemēram, haizivīs un zobenzivīs, bet, lai izvairītos no toksiskām vielām, cilvēku uzturā visbiežāk izmanto lašu, makreļu, anšovu un sardīņu eļļu.
Sabiedrībā omega-3 taukskābēm zivju eļļā piedēvē ārstnieciskas īpašības pret dažādām slimībām, tomēr zinātniski pētījumi tādas nav pierādījuši. Zivju eļļa ir svarīga hipertrigliceridēmijas ārstēšanā, bet nav iegūti pierādījumi, ka tā mazinātu sirdstriekas un insulta risku. Zivju eļļa un omega-3 taukskābes ir daudz pētītas klīniskās depresijas, stresa, vēža un acs mākulas deģenerācijas ietvaros, bet veselības uzlabojumi no zivju eļļas nav novēroti.
Lipīgā sveķene
Lipīgā sveķene (la) ir neļķu dzimtas suga, kas plaši aug Eiropā un Rietumāzijā, tostarp Latvijā diezgan bieži visā valsts teritorijā. Augu grupas aug pļavās, skrajos mežos un krūmājos, upju krastos un pauguru nogāzēs.
Sugas ietvaros nodala vairākas pasugas.
Apraksts
Lipīgā sveķene ir daudzgadīgs, velēnu veidojošs, 30—60 cm garš lakstaugs ar stāvu, brūnsarkanu stublāju, kas parasti nezaro un augšdaļā ir ļoti lipīgs. Lapas ir lineāri lancetiskas vai lancetiskas, 2—7 cm garas un 0,2—0,5 cm platas, gandrīz kailas (retumis skropstainas pie pamata), pie stublāja pamata kātainas, veido rozeti. Lapas uz stublāja ir pretēji sēdošas. Lapu plātnes mala ir gluda un gals smails. Ziedi ir izvietoti blīvā dihāzijā stublāja galotnē. Vainaglapas ir veselas, tumši sarkanas, garākas nekā saaugušās, stobrveidīgās un sarkanīgās kauslapas. Kauslapu galā ir pieci trīsstūraini zobiņi. Ziedam ir 10 putekšņlapas, no kurām 5 garākas un 5 — īsākas. Auglis ir pieccirkņu pogaļa, kas atveras ar 5 zobiņiem. Augs zied no maija beigām līdz jūlijam.
Maija Līsija Neilore
Maija Līsija Neilore (en, dzimusi, mirusi ) bija britu aktrise, dziedātāja un fotomodele.
Kā aktrise debitējusi 2004. gadā seriālā Absolutely Fabulous. Guvusi popularitāti filmējoties bērnu kanāla CBBC seriālos Millie Inbetween un Almost Never. 2012. gadā filmējusies filmā "Mākoņu atlants" kopā ar tādiem aktieriem kā Toms Henkss un Halle Berija. Aktrise mirusi 2019. gada 7. aprīlī, par to paziņoja desmit dienas pēc meitenes nāves.
Meierovica 2. Ministru kabinets
Zigfrīda Annas Meierovica vadībā Latvijas Republikas Ministru kabinets darbojās laika posmā no līdz.
Kristaps Helmanis
Kristaps Helmanis (dzimis, miris ) bija latviešu veterinārārsts, mikrobiologs, epizootologs. Bijis viens no pirmajiem, kas ieguva imūnserumu pret Sibīrijas mēri un tuberkulīnu.
Dzīvesgājums
Dzimis 1848. gada 3. jūnijā Kalnamuižas pagasta "Lejas Čimās" zemnieka Jāņa Helmaņa un viņa sievas Trīnes ģimenē. Mācījās vietēja Kalnamuižas pagasta skolā, pēc tam Jelgavas reālskolā (1862-1865). Strādāja par skolotāju, bet no 1868. gada bija brūžu uzraugs Grīvas miestā, tad Krāslavā, Riževas apkārtnē Krievijā, beidzot Vilgāles muižā pie Kuldīgas. 1873. gada rudenī uzsāka studijas Tērbatas Veterinārajā institūtā (Kaiserliche Veterinair-Institut zu Dorpat), kuru pabeidza 1877. gadā. Par pētniecisko darbu “Spermatozoīdu attīstība mugurkaulniekiem” viņam piešķīra zelta medaļu, turpināja darbu pie maģistra disertācijas, ko spoži aizstāvēja 1879. gadā. No 1879. gada maija bija Pēterburgas leibgvardes jātnieku pulka veterinārārsts (1879—1891).
Miris no smadzeņu audzēja. Pēterburgas Eksperimentālās Medicīnas institūta epizootoloģijas nodaļas vadību pārņēma latviešu cilmes mikrobiologs Eižens Zemmers (1892-1895).
Viņa mirstīgās atliekas pārveda uz dzimteni un apglabāja Tērvetes baznīcas kapsētā, kur 1938. gada 26. maijā Latvijas Veterinārārstu biedrība uzlika pieminekli.
Para ledus hokejs
Para ledus hokejs (en; arī roku hokejs vai kamaniņu hokejs (en)) ir komandas sporta spēle uz ledus, analoga hokejam ar ripu, taču domāta cilvēkiem ar īpašām vajadzībām. Divas spēlētāju komandas sacenšas savā starpā, pārvietojoties pa ledu ar speciālām kamaniņām un ar hokeja nūju palīdzību cenšas izdarīt pēc iespējas vairāk metienu pretinieka vārtos, aizsargājot savējos. Uzvar komanda, kas iemetusi visvairāk ripu pretinieka vārtos. Para ledus hokejs ir iekļauts paraolimpisko ziemas spēļu programmā.
Vēsture
Para ledus hokejs parādījās Stokholmā 20. gadsimta 60. gadu sākumā, kādā no rehabilitācijas centriem cilvēkiem ar īpašām vajadzībām. 1969. gadā pilsētā jau darbojās no piecām komandām sastāvoša para ledus hokeja līga, kurā sacentās gan spēlētāji ar fiziskiem traucējumiem, gan fiziski veseli spēlētāji. Tajā pašā gadā notika pirmā šī sporta veida starptautiskā spēle: Stokholmā ieradās Oslo komanda. Drīz para ledus hokejs sāka attīstīties arī citās valstīs.
1976. gada paraolimpiskajās ziemas spēlēs tika nospēlēta viena para ledus hokeja paraugspēle, un, sākot ar 1994. gadu, šo sportu regulāri iekļāva paraolimpiskajās ziemas spēlēs, kur tas ir viens no populārākajiem sporta veidiem. Kopš 1996. gada norisinās para ledus hokeja pasaules čempionāti. Pēdējā laikā para ledus hokeja komandās iesaistās arī sievietes. Spēles noteikumi neierobežo dalībnieku dzimumu, komandās, arī visaugstākā līmeņa turnīros un paraolimpisko spēļu laikā var vienlīdzīgi spēlēt arī sievietes.
1993. gadā para ledus hokeja komanda tika izveidota arī Igaunijā. Attīstību Latvijā para ledus hokejs varēs uzsākt, pateicoties Agitos Foundation piešķirtajam grantam (šī ir pirmā reize, kad Latvija saņem Agitos Foundation atbalstu). Plānots iegādāties nepieciešamo šī sporta veida inventāru, kā arī veikt treneru un spēlētāju apmācību, attīstot šo sporta veidu ciešā sadarbībā ar Latvijas Hokeja federāciju.
Ar para ledus hokeja popularizēšanu un tā darbības attīstīšanu Latvijā nodarbosies Latvijas Para ledus hokeja federācija, kas nodibināta 2018. gada 2. novembrī.
Kārtis
Kārtis var būt:
Atraugas
Atraugas ir kuņģa satura atvemšana mutē. To rašanās iemesls ir kuņģa slēdzējmuskuļu nepietiekamība kuņģa muskulatūras tonusa pazemināšanās dēļ. Nervozi cilvēki bieži vien maltītes laikā norij daudz gaisa, pēc kuras seko skaļas, reizēm pat nepārtrauktas gaisa atraugas. Parasti par atraugām samērā bieži sūdzas slimnieki ar gastrītu un kuņģa čūlu. Parasti atraugas pavada nepatīkama sajūta aiz krūšu kaula. Atraugas var izraisīt arī gāzētie dzērieni.
Atraugu diagnostiskā nozīme
Atraugu piegaršai arī ir diagnostiska nozīme, kas norāda uz kādu saslimšanu. Piemēram, atraugas ar vecu olu garšu mēdz būt pie pilorostenozes un kuņģa vēža, ar sviesta piegaršu mēdz būt pie gastrīta ar pazeminātu sekrēciju vai tumora, skābas atraugas pie hiperacīda gastrīta vai divpadsmitpirkstu zarnas čūlas. Diagnostikā svarīgs ir arī laiks, kad parādās atraugas pēc ēšanas. Visnozīmīgākās ir atraugas, kas rodas 8—12 stundas pēc ēšanas, tas norāda uz kuņģa iztukšošanās traucējumiem – pilora stenozi (spazmas vai audzēja dēļ).
Cikāžveidīgie
Cikāžveidīgie (Cicadomorpha) ir blakšu kārtas (Hemiptera) infrakārta, kas aptver lielāko daļu cikāžu sugu, izņemot laterncikādes, kas izdalītas otrā laterncikāžveidīgo infrakārtā (Fulgoromorpha). Cikāžveidīgo infrakārtā ir apmēram 35 000 sugu, kas sastopamas visos pasaules kontinentos, izņemot Antarktīdu. Lielākā sugu dažādība mājo Eirāzijā. Visas Latvijā dzīvojošās cikāžu sugas (231 ) pieder pie cikāžveidīgo infrakārtas.
Īpašības
Daudzu sugu cikāžu nimfas sevi ieskauj sekrētā, ko izdala īpaši tam piemērotie malpīgijvadi - kukaiņu izvadorgāni, kas atbrīvo hemolimfu no slāpekli saturošajām atkritumvielām un piedalās osmoregulācijā. Nimfas nekad neiekļauj hidrofobisks vasks, kāds iekļauj laterncikāžu nimfas. Visas infrakārtas sugas barojas ar augu sulu. Lielākajai daļai cikāžveidīgo sugu gremošanās sistēmā ir filtrācijas kambaris, kas atrodas kuņģī un kas augu sulu uzsūkšanas brīdī palīdz atbrīvoties no šķiedrvielās esošā liekā ūdens.
Konstantinovska (polārstacija)
Meteoroloģiskā stacija «Konstantinovska» (ru) ir Krievijas polārā meteoroloģiskā stacija Arktikā. Izvietota Boļšojaņujas upes kreisajā krastā iepretī Konstantinovskas attekai 30 km no Aņujskas ciema. Stacija administratīvi ietilpst Čukotkas autonomā apvidus Biļibinas rajonā.
Vēsture
Stacija izveidota 1977. gadā, darbu sākusi 11. decembrī. Stacijā hidrometeoroloģiskie novērojumi tiek veikti pēc 2. kategorijas programmas. Pēc novietojuma tiek attiecināta pie grūti pieejamajām stacijām.
Piektā deklinācija
Piektā deklinācija jeb -ei deklinācija ir viena no sešām lietvārdu deklinācijām latviešu valodā. Pie piektās deklinācijas pieder sieviešu dzimtes lietvārdi, kam vienskaitļa nominatīvā ir galotne -e, savukārt vienskaitļa datīvā — -ei. Ja ar kopdzimtes lietvārdu tiek attiecināts uz vīriešu kārtas objektu, tad vienskaitļa datīvā lietojama galotne -em.
Piektās deklinācijas lietvārdiem var būt dažādas vokatīva formas (gan ar galotni, gan bez galotnes (deminutīviem); tāpat ir iespējamas paralēlformas). Lielai daļai piektās deklinācijas lietvārdu daudzskaitļa ģenitīvā ir līdzskaņu mija.
Perkusija (medicīna)
Perkusija (la — 'sišana') jeb izklauvēšana ir izmeklēšanas metode, izklauvējot slimnieka ķermeni. Pazīstot skaņas, var noteikt iekšējo orgānu robežas un dažādus slimību procesus. Šo metodi izmanto izmeklējot krūšu un vēdera dobumus. Vēdera izmeklēšanai perkusiju lieto galvenokārt aknu un liesas robežu un lieluma noteikšanai. Perkutējot var atklāt meteorismu, dažādu iekapsulēto šķidrumu vietas, cistas, jaunveidojumus un ascītu. Perkusiju veic uzliekot vienas rokas pirkstu (pirkstu — plesimetru) perpendikulāri uz izmeklējamās vietas un ar otras rokas pirkstu (āmurīti) viegli uzsitot pa to. Radusies skaņa ir atkarīga galvenokārt no gaisa daudzuma audos — ja audi nesatur gaisu, rodas īsa, klusa skaņa, bet, ja tie satur gaisu, skaņa ir daudz garāka un skaļāka.
Nēķene
Nēķene var būt:
Papališķi
Papališķi, arī Papališki, ir ciems Jēkabpils novada Asares pagastā. Atrodas pagasta centrālajā daļā 6 km no pagasta centra Asares, 13 km no Aknīstes, 56 km no novada centra Jēkabpils un 164 km no Rīgas.
Skaitļošanas matemātika
Skaitļošanas matemātika jeb skaitļu analīze ir matemātikas nozare, kurā tiek pētīta virkne jautājumu dažādu aprēķinu veikšanai. Galvenā uzmanība tiek pievērsta algoritmu izstrādāšanai tipisku matemātisku uzdevumu risināšanai. Tādēļ bieži tiek izmantoti skaitļu tuvinājumi. Skaitļošanas matemātika ir ļoti nozīmīga datorzinātnē, kā arī daudzās dabas zinātnēs.
Papališķi
Apdzīvotā vieta atrodas nomaļus no autoceļa V810, netālu no Eglonas upes.
Danu Spataru
Klubu karjera
Spataru savā futbolista karjerā spēlējis Moldovā, Rumānijā, Krievijā un Latvijā.
Savu karjeru viņš uzsāka Moldovas klubā "Zimbru", kurā aizvadīja divas sezonas, gūstot četrus vārtus 61 līgas spēlē. Tad pārcēlās uz Rumāniju, kur spēlēja komandā Astra Giurgiu, kurā aizvadīja vienu sezonu. Pēc tam atkal atgriezās Moldovas klubā "Zimbru", kurā aizvadīja vienu sezonu, 36 līgas spēlēs gūstot 4 vārtus.
2016. gadā pievienojās Bukarestes "Dinamo" komandai, aizvadot tajā divas spēles. 2017. gadā pārcēlās uz citu Rumānijas komandu Jasi "Politehnica", kurā aizvadīja 12 spēles, negūstot vārtus. Tad divas sezonas pavadīja Krievijā, FK Nizhny Novgorod komandā.
2019. gadā Spataru pievienojās FK Liepāja komandai.
Karjera nacionālajā izlasē
Moldovas izlasē kopš 2014. gada Spataru aizvadījis 8 spēles, kurās nav izcēlies ar vārtu guvumiem. Pirms nacionālās izlases spēlējis arī jauniešu izlasēs. Moldovas U-17 izlasē aizvadījis 5 spēles, kurās guvis 1 vārtus. Trīs spēles aizvadījis arī Moldovas U-19 izlasē, negūstot vārtus, kā arī aizvadījis 13 mačus Moldovas U-21 izlasē, gūstot 2 vārtus.
Sasniegumi
Zimbru Chișinău
Dinamo București
Privātā dzīve
Spataru ir Moldovas un Rumānijas dubultpilsonība.
Admiralitātes līcis
Admiralitātes līcis var būt:
Martins Lavrovs
Martins Lavrovs (dzimis 1994. gada 31. martā) ir latviešu hokejists, malējais uzbrucējs. Pašlaik (2021) pārstāv Latvijas čempionāta vienību HK Prizma.
Spēlētāja karjera
No 2008. līdz 2012. gadam Lavrovs spēlēja dažādās Ziemeļamerikas, Zviedrijas un Somijas junioru līgās, taču 2012.—13. gada sezonu aizvadīja Krievijas Jaunatnes hokeja līgas kluba HK Rīga sastāvā. Lielāko daļu 2013.—14. gada sezonas aizvadīja Somijā, bet 2014.—15. gada sezonu uzsāka Latvijas čempionāta komandā HK Zemgale, sezonu gan turpinot Ziemeļamerikā.
2015.—16. gada sezonā pievienojās HK Liepāja sastāvā. 2016.—17. gada sezonas vidū pievienojās Slovākijas Ekstralīgas klubam HC Nove Zamky, taču drīz atgriezās liepājnieku sastāvā, kopā ar komandu izcīnot Latvijas čempiona titulu. 2017. gada vasarā pievienojās HK Kurbads rindām, nākamajā sezonā spēlējot komandas pirmajā uzbrucēju virknējumā kopā ar Jāni Spruktu un Sandi Zolmani.
Tenesms
Tenesms (, tēnesmos — 'nesekmīgas pūles iztukšot zarnas' ) jeb dzīšanās sajūta ir stāvoklis, ko pacients raksturo kā vajadzību pēc izkārnīšanās. Tenesma gadījumā izkārnījumu izdalās maz un slimnieks nejūt ilgstošu atvieglojumu. Šāda veida sūdzības norāda uz tievo zarnu iekaisumu, kam bieži nāk līdzi arī caureja.
Kosovas administratīvais iedalījums
Kosovas administratīvo iedalījumu veido 7 rajoni (sq; sr). Rajoni sīkāk iedalās 38 pašvaldībās (sq, sr).
Flinstoni (filma)
"Flinstoni" (en) ir 1994. gada ASV ģimenes kinokomēdija. Filmas režisors ir Braians Levants, scenārija autori Toms Pārkers, Džims Dženveins un Stīvens de Sousa. Filma balstīta uz 1960.–1966. gadu tāda paša nosaukuma animācijas seriāla motīviem. Galvenās lomas atveido Džons Gudmens (Freds Flinstons), Riks Moraniss (Bārnijs Rabls), Elizabete Pērkinsa (Vilma Flinstona) un Rozija O'Donela (Betija Rabla), pārējās lomās filmējās Kails Maklahlens, Halle Berija un Elizabete Teilore (viņas pēdējā kinoloma). Grupa The B-52's (filmā The BC-52's) izpilda animācijas seriāla galveno muzikālo tēmu.
Filma uzņemta Kalifornijā un tās pirmizrāde ASV notika. Tās pasaules kases ienākumi ir gandrīz 342 miljoni ASV dolāru pie 46 miljonus liela filmas budžeta, kas to padarīja par ļoti ienesīgu filmu, neskatoties uz neviennozīmīgajām kritiķu atsauksmēm. Skatītājiem patika līdzība ar animācijas seriālu, vizuālie efekti, kostīmi, dekorācijas un aktierspēle, tomēr tie kritizēja sižetu, filmas noskaņu (kas nebija piemērota jaunākajiem skatītājiem) un O'Donelas izvēli Betijas lomai. Sadarbība ar McDonald's izveidota filmas reklamēšanas nolūkā. Sākotnēji filmas veidošanu izstrādāja studija New Line Cinema, bet vēlāk projektu pārdeva studijai Universal Pictures.
Zujeva (Audriņu pagasts)
Zujeva ir apdzīvota vieta Rēzeknes novada Audriņu pagastā. Izvietojies pagasta austrumu pierobežā 3 km no pagasta centra Audriņiem, 8 km no novada centra Rēzeknes un 240 km no Rīgas.
Zabegi
Zabegi var būt:
Kaboverdes karognesēji olimpiskajās spēlēs
Šajā uzskaitījumā apkopoti Kaboverdes sportisti, kas vasaras olimpiskajās spēļu oficiālajās ceremonijās nesuši valsts karogu.
Aruba līdz šim ir piedalījusies tikai vasaras olimpiskajās spēlēs.
Karognesēji
Karognesēji, kuri nesuši karogu olimpisko spēļu atklāšanas ceromonijās
Okajama
Okajama (jp) ir pilsēta Japānā, kas atrodas uz Honsju salas. Okajamas prefektūras administratīvais centrs un pēc statusa "ar valdības rīkojumu noteikta pilsēta".
Vēsture
Pilsēta tika dibināta 1889. gada 1. jūnijā no vairākām kopienām. Līdz ar dzelzceļu izbūvi, 19. gadsimtā beigās sākās pilsētas industriālā attīstība. Vēlāk pilsēta kļuva par nozīmīgu izglītības un transporta centru Japānas rietumos. Otrā pasaules kara laikā Okajama gandrīz pilnībā tika iznīcināta amerikāņu uzlidojumu rezultātā, jo tur atradās Japānas armijas militārā bāze, bet pēc kara pilsēta tika atjaunota.
Transports
Okajama ir ļoti nozīmīgs sakaru un pārsēšanās mezgls.
Okajamā ir starptautiskā lidosta. Okajamas stacija apkalpo ātrgaitas vilcienus no vairākiem reģionālajiem dzelzceļiem. No blakus esošajām ostām kursē automašīnas pārvadājošie prāmji.
Pilsētā ir neliels tramvaju tīkls, kā arī liels skaits pilsētu, piepilsētu un starppilsētu autobusu maršrutu.
Izglītība
1949. gadā dibināta Nacionālā Okajamas universitāte (ja), tā ir viena no lielākajām universitātēm Japānā ar 16 fakultātēm.
Vēl pilsētā ir 7 privātās universitātes, 3 profesionālās koledžas, 24 pilnas izglītības vidusskolas, 7 sešgadīgās skolas, 37 nepilnas izglītības vidusskolas un 93 pamatskolas.
Kundziņi
Kundziņi ir ciems Valmieras novada Ramatas pagastā. Atrodas pagasta austrumu daļā 8 km no pagasta centra Ramatas.
Apdzīvotā vieta atrodas pie autoceļa V199, Ramatas upes krastā.
Āboliņu senkapi ir vietējās nozīmes arheoloģijas piemineklis.
Aphidini
Aphidini ir Aphidinae apakšdzimtas cilts no īsto laputu dzimtas.
Šīs cilts bezspārnu dzīvdzemdējošiem pārstāvjiem ir raksturīgas šādas kopīgas raksturīpašības:
Klasifikācija:
Mārcis Auziņš (ģitārists)
Biogrāfija
Mūzikas gaitas sācis kā pianists, pabeidzot Madonas bērnu mūzikas skolas klavieru nodaļu. Pēc mūzikas skolas absolvēšanas pievērsās ģitārspēlei un turpināja mācības Rīgas 100. vidusskolas rokmūzikas klasē.
Kā muzikālais producents un aranžētājs regulāri sadarbojas ar tādiem komponistiem kā Raimonds Pauls, Mārtiņš Brauns, Boriss Rezņiks. Veidojis muzikālo noformējumu projektiem Cabaret "La Luna", Cabaret "Palladium", Cabaret "ReLoveution", Cabaret "Jazzoteria", LTV veidotajā izklaides šovā "Mana dziesma", Daumanta Kalniņa programmā "Atspulgi"
Kā muzikālais vadītājs/ producents strādājis ikgadējā dziesmu konkursā "Muzikālā banka" 2018 - 2022
Kopš 2020. gada darbojās "Pašnodarbināto mūziķu biedrības" valdē, pārstāvot nozares intrereses valstiskā līmenī. Ir arī viens no šīs biedrības dibinātājiem.
Obodrīti
Obodrīti jeb abotrīti bija Elbas slāvu (dēvētu arī par vendiem) cilšu apvienība, kas no 8. līdz 12. gadsimtam izveidoja savu valsti tagadējās Meklenburgas un austrumu Holšteinas teritorijā.
Mārcis Auziņš (ģitārists)
Ārējās saites
Mājaslapa
Obodrīti
Pie obodrītu cilšu apvienības piederēja vagri, travnjani (Travnjanen, travnjane), polabieši (Polaben, polabi), kesinieši (Kessiner, chizzini), varnovieši (Warnower, warnavi), circipani (Zirzipanen, circipanien), smeldingi (Smeldinger, smeldingi), betenieši (Bethenzer, bytenici) un linoni (Linonen).
Vēsture
Franku impērijas vasalis oborītu ķēniņš Drasko Sakšu kara (772–804) laikā iekaroja daļu no sakšu Holšteinas teritorijas. 10. gadsimtā obodrītu kņazs Nakons pakļāva arī slāvu ciltis tagadējās Brandenburgas teritorijā.
1129. gadā par obodrītu ķēniņu kļuva Dānijas ķēniņa dēls un Šlēsvigas jarls Knuds Lavards (Knud Lavard, 1096—1131), bet mūks Vicelīns (1086—1154) tika iecelts par Holšteinas-Oldenburgas bīskapu.
Pēc Knuda nāves 1131. gadā viņam pakļautās zemes sadalīja obodrītu ķēniņi Pribislavs un Niklots. Pēc bīskapa Vicelīna aicinājuma Vendu krusta karu (1147-1164) laikā sakši izspieda obodrītus no rietumu Holšteinas. Pēdējais suverēnais ķēniņš bija Niklots, kas cieta sakāvi pret sakšu hercogu Heinrihu Lauvu un Dānijas ķēniņu Valdemāru I, 1167. gadā Mēklenburgas valdnieki pieņēma katoļticību un nonāca vasaļatkarībā no sakšu hercoga Heinriha Lauvas, bet 1202. gadā no Dānijas ķēniņa Valdemāra II.
Pilskalni un pilsētas
Nozīmīgākie obodrītu pilskalni un pilsētas bija:
Diānas smaile
Diānas smaile (en) ir Apvienotajai Karalistei piederošās Svētās Helēnas salas augstākā virsotne. Izvietojies vulkāniskās izcelsmes salas vidusdaļā. 81 ha liela teritorija ap Diānas smaili 1996. gadā pasludināta par nacionālo parku endēmo augu biomu aizsardzībai.
Kāršu spēle
Kāršu spēle ir jebkura spēle ar spēļu kārtīm. Starp izplatītākajām kāršu spēlēm ir acīte, pokers un bridžs. Latvijā izplatīta kāršu spēle ir zole. Kāršu spēles ir arī tās spēles, kur izmanto nestandarta kārtis, piemēram, Uno vai Pokémon Trading Card Game. Ja kāršu spēles spēlē uz naudu vai citu laimestu, tad tās kļūst par azartspēlēm.
Kāršu spēles internetā
Pateicoties digitālajam gadsimtam, kāršu spēles cilvēkiem ir pieejamas vienmēr un visur - internetā. Lai uzspēlētu Cūkas, blekdžeku, pokeru, bakaru, uno vai jebkuru citu kāršu spēli, vairs nav nepieciešams sasaukt draugu un paziņu kompāniju. Spēlēt virtuālajā vidē var kopā ar citiem cilvēkiem, pat pilnīgiem svešiniekiem. Nepieciešams tikai viedtālrunis, planšete vai dators un stabils interneta savienojums. Kāršu spēles internetā ir ļoti populāras - tās ir pieejamas gan bezmaksas, gan maksas. Kāršu spēles uz naudu ir azartspēles, kas interneta lietotāju vidū ir īpaši iemīļotas.
Atēnu starptautiskā lidosta
Atēnu starptautiskā lidosta "Eleterijs Venizels" (el) ir lielākā starptautiskā lidosta Grieķijā, 20 kilometrus uz austrumiem no Atēnu centra. Lidosta uzcelta 2001. gadā, nomainot mūsdienās pamesto Ellinikonas lidostu. Ar 24 miljoniem pasažieru 2018. gadā tā pēc pasažieru skaita ir 27. lielākā lidosta Eiropā. Atēnu starptautiskā lidosta ir bāzes lidosta aviokompānijām Aegean Airlines, Ellinair, Olympic Air, Ryanair, Volotea. Lidosta nosaukta grieķu politiķa Eleterija Venizela vārdā. Ar Atēnām lidostu savieno dzelzceļš un metro.
The Coca-Cola Company
The Coca-Cola Company ir ASV pārtikas rūpniecības uzņēmums. Tas ražo un izplata nealkoholisko dzērienu koncentrātus un sīrupus. Galvenais birojs atrodas Atlantā. Dibināts 1886. gadā.
Uzņēmums vislabāk pazīstams ar tā galveno produktu Coca-Cola. Citi nozīmīgi zīmoli: Diet Coke, Fanta, Schweppes un Sprite.
Uzņēmums darbojas ar frančīzes izplatīšanas sistēmu. The Coca-Cola Company ražo koncentrātus, kurus pārdod dažādiem uzņēmumiem visā pasaulē, kuri dzērienus uzpilda pudelēs. The Coca-Cola Company pieder dzērienu pildītājs pudelēs Ziemeļamerikā Coca-Cola Refreshments.
The Coca-Cola Company akcijas tiek kotētas Ņujorkas fondu biržā. Tā ietilpst indeksos DJIA, S&P 500, Russell 1000,  Russell 1000 Growth Stock Index. Lielākie kapitāldaļu turētāji (2015. gada martā): Berkshire Hathaway, Inc (9,18 %), Vanguard Group, Inc. (5,75 %), State Street Corporation (3,85 %), Capital World Investors (3,07 %), BlackRock Institutional Trust Company, N.A. (2,39 %).
Vēsture
1886. gadā farmaceits Džons Pembertons (John Stith Pemberton) izveidoja dzēriena recepti. 1887. gadā to patentēja. 1889. gadā recepte tika pārdota Eisam Kendleram (Asa Griggs Candler), kurš 1862. gadā dibināja uzņēmumu The Coca-Cola Company. 1889. gadā uzņēmums ieviesa frančīzes izplatīšanas sistēmu, kurā The Coca-Cola Company tikai ražoja dzēriena koncentrātu, bet dzērienu lietošanai pēc licences sagatavoja un pārdeva citi uzņēmumi.
1919. gadā uzņēmumu par 25 miljoniem ASV dolāru iegādājās investoru grupa ar Ernest Vūdrufu (Ernest Woodruff) priekšgalā. 1960. gadā The Coca-Cola Company nopirka uzņēmumu Minute Maid.
1982. gadā The Coca-Cola Company par 692 miljoniem ASV dolāru nopirka Columbia Pictures. 1989. gadā Columbia Pictures par 3 miljardiem dolāru pārdots Sony. 1993. gadā nopirkts Indijas kolas zīmols Thums. 1995. gadā iegādāts dzērienu ražotājs Barq's. 2001. gadā par 181 miljonu dolāru nopirkts augļu sulu un kokteiļu zīmols Odwalla. 2007. gadā par 250 miljoniem dolāru iegādāts Fuze Beverage.
2018. gada 31. augustā tika paziņots, ka Coca-Cola no Whitbread par 3,9 miljardiem sterliņu mārciņu pirks Apvienotās Karalistes kafejnīcu tīklu Costa Coffee. Darījumu plānots pabeigt 2019. gada pirmajā pusē.
Dzērienu ražotāji
The Coca-Cola Company un tās meitas uzņēmumi ražo sīrupa koncentrātus, kurus pārdod dažādiem dzērienu ražotājiem uzņēmumiem visā pasaulē, kuri darbojas pēc lokālas frančīzes principa un pieder Coca-Cola teritoriālas ekskluzīvas tiesības. Šie dzērienu ražotāji no koncentrāta, pievienojot filtrētu ūdeni un saldinātājus, izgatavo gala produkciju, kuru iepilda tvertnēs un pudelēs. Pudeles pēc tam izplata un pārdod.
Kopš 1980. gadu sākuma aktīvi veicināja dzērienu ražotāju konsolidāciju ar The Coca-Cola Company, bieži iegūstot īpašumā šo "enkura iepildītāju" kapitāldaļas.
Coca-Cola lielākie dzērienu ražotāji ārpus Ziemeļamerikas: Amerikas Savienotajās Valstīs The Coca-Cola Company neizmanto citus dzērienu iepildītājus un ir atbildīga par dzērienu ražošanu un pārdošanu tieši dzērienu automātu vairumtirgotājiem un dažiem mazumtirgotājiem.
Uzņēmumam tieši pieder 100 % Coca-Cola Refreshments, kas ir dzērienu pildītājs pudelēs Ziemeļamerikā, pārstāvot 90 % Kanādas un 80 % ASV tirgu.
Citi lielākie Coca-Cola frančīzes uzņēmumi ASV:
Miera jūra
Miera jūra jeb Mare Tranquillitatis ir Mēness jūra Mēness redzamajā pusē. Atrodas starp Skaidrības jūras dienvidaustrumu malu un Pārpilnības jūras ziemeļrietumu malu.
Miera jūra izveidojusies laikposmā pirms apmēram 4 līdz 3,5 miljardiem gadu. Jūras diametrs ir apmēram 876 km, tā aizņem ap 436,000 km2 lielu teritoriju. Pamatu klāj bazalta ieži, jūras forma neregulāra, tai nav izteiktu gredzenveida lūzumu struktūru ap malu. Atšķirībā no citām Mēness jūrām (Skaidrības jūra, Lietus jūra), Miera jūras centrā nav maskona, jeb masas koncentrācijas.
Nosaukumu “Miera jūra” izdomāja itāļu astronoms Džovanni Batista Ričoli (Giovanni Battista Riccioli), pirmoreiz to publicējot 1651. gadā darbā Almagestum Novum. 1935. gadā to apstiprināja Starptautiskā Astronomijas savienība.
Nosēšanās
1965. gada februārī Miera jūrā speciāli tika ietriekts kosmiskais aparāts Ranger 8, kurš savas misijas pēdējās 23 minūtēs sekmīgi pārraidīja 7137 tuvas distances Mēness virsmas attēlus.
Miera jūrā nosēdās kosmiskais aparāts Surveyor 5.
20:18 UTC šeit nosēdās Apollo 11 Mēness modulis ar astronautiem Nīlu Ārmstrongu un Bazu Oldrinu tajā. Nosēšanās vieta tika nodēvēta par Statio Tranquillitatis, bet trīs nelieli krāteri uz ziemeļiem no tās nodēvēti astronautu vārdos: Oldrins, Kolinss un Ārmstrongs.
L2TP
L2TP (no en — 'otrā līmeņa tunelēšanas protokols') — datortīklos tunelēšanas protokolu izmanto, lai uzturētu privāto virtuālo tīklu. Galvenā L2TP priekšrocība ir tajā, ka tas ļauj izveidot tuneli ne tikai IP tīklos, bet arī tādās kā ATM, X.25 un Frame Relay.
Neskatoties uz to, ka L2TP darbojas kā datu posma slāņu modelis OSI, tas patiesībā ir sesijas slāņu protokols un izmanto reģistrēto 1701 UDP portu.
Vēsture
Tiek uzskatīts, ka L2TP protokols ietver sevī labākās īpašības no PPTP un L2F protokoliem.
Darbības shēma
Attālinātā sistēma ierosina PPP savienojumu ar LAC pa publisko komutējamo telefona tīklu PSTN. Pēc tam LAN veic tuneļa izbūvi priekš PPP savienojuma caur internetu, Frame Relay vai ATM, ar LNS, un tādējādi nodrošina piekļuvi sākotnējam LAN. Autentifikācija, autorizācija un uzskaite var tikt nodoti caur LAN, tā it kā lietotājs būtu tieši saistīts ar tīkla piekļuves serveri NAS.
Protokola apskats
L2TP izmanto divu veidu paketes, kontroles un informācijas ziņojumi. Kontroles ziņojumi tiek izmantoti, lai izveidotu, uzturētu un anulētu tuneļus. Informatīvais ziņojums tiek izmantots, lai iekapsulētu PPP kadrus, kas tiek sūtīti caur tuneli. Kontroles ziņojumi izmanto uzticamu kontroles kanālu L2TP ietvaros, lai garantētu datu piegādi. Informatīvie ziņojumi nozaudēšanas gadījumā netiek nosūtīti atkārtoti.. Kontroles ziņojumam ir kārtas numurs, kas tiek izmantots vadošajā kanālā, lai nodrošinātu drošu piegādi. Informācijas ziņojumi var izmantot kārtas numurus, lai atjaunotu pakešu secību un konstatētu pakešu zudumus. Visi kodi tiek nosūtīti tīklā pieņemtajā kārtībā.
Kontroles ziņojumu tipi
AVP ziņojuma tips nosaka specifisko nosūtāmā kontroles ziņojuma tipu.
Kontroles savienojuma vadība
Izsaukumu kontrole (Call Management)
Kļūdu ziņojumi
PPP sesijas vadība
Protokola operācijas
Nepieciešamā procedūra, lai izveidotu PPP-L2TP tuneļu sesiju ietver divas darbības:
Tunelim un atbilstošajam kontroles kanālam ir jābūt izveidotam pirms ienākošā vai izejošā savienojuma iniciēšanas. L2TP sesijai ir jābūt īstenotai pirms L2TP spēs sūtīt PPP kadrus caur tuneli. Vienā tunelī var būt vairākas sesijas starp vieniem un tiem pašiem LAC un LNS.
Vadošais savienojums
Ir pirmais, kuram jābūt īstenotam starp LAC un LNS pirms sesijas uzsākšanas. Šī savienojuma izveide drošu partneru identifikāciju, kā arī nosaka L2TP versiju, kanāla iespējas, kadru apmaiņu uc.
Sesijas izveidošana
Pēc vadošā savienojuma veiksmīgas izveidošanas var tikt veidotas atsevišķas sesijas. Katra sesija atbilst vienai PPP informācijas plūsmai starp LAC un LNS. Atšķirībā no vadošā savienojuma sesijas izveidošana ir asimetriska starpLAC un LNS. LAC pieprasa no LNS piekļuvi sesijai priekš ienākošajiem pieprasījumiem, bet LNS pieprasa LAC sākt sesiju darbam ar izejošajiem pieprasījumiem.
Kad tunelis ir izveidots, PPP kadri no attālinātās sistēmas, kurus saņem LAC, ir atbrīvoti no CRC, kanāla galvenēm utt, iekapsulēti iekš L2TP, un tiek pāradresēti izmantojot attiecīgo tuneli. LNS saņem L2TP paketes un apstrādā iekapsulētos PPP kadrus tā, it kā tie tika iegūti izmantojot lokālo PPP saskarni.
Ziņas sūtītājs, kas tiek saistīts ar konkrēto sesiju un tuneli, ievieto sesijas un tuneļa ID visu izejošo ziņojumu galvenes attiecīgajos laukos.
Kārtas numuru izmantošana datu kanālos
Kārtas numuri ir noteikti L2TP galvenēs,un tiek izmantoti, lai nodrošinātu drošu kontroles ziņojumu transportēšanu. Katrs partneris saglabā atsevišķu numerāciju kontroles pieslēgumam un katrai informācijas sesijai tuneļa ietvaros.
Atšķirībā no L2TP kanāla vadīšanas, L2TP izmanto ziņojuma informāciju nevis atkārtotai ziņojumu sūtīšanai, bet, lai konstatētu pakešu zudumus un/vai atjaunotu sākotnējo pakešu secību, kas izjaukta transportēšanas laikā.
LNS sesijas laikā jebkurā mirklī var iniciēt ziņojumu numurēšanas aizliegumu.
Keepalive (Hello) mehānisms
keepalive mehānisms L2TP izmanto, lai atšķirtu tuneļa dīkstāvi un ilgstošu kontroles vai informācijas trūkumu tunelī. Tas tiek darīts, izmantojot kontroles ziņojumus „Hello” pēc noteikta laika posma kopš pēdējā kontroles ziņojuma saņemšanas. Ja „Hello” ziņojums netiek saņemts tiek uzskatīts par nedarbojošos, un sistēma atgriežas sākotnējā stāvoklī. Mehānisms nodrošina, ka savienojuma pārtraukšana starp LNS un LAC tiks konstatēta abos tuneļa galos.
Sesijas izbeigšana
Sesijas izbeigšana var tikt iniciēta no LAC vai LNS, un tiek veikta nosūtot CDN kontroles ziņojumu. Pēc tam, kad pēdējā sesija ir pārtraukta, kontroles pieslēgums var tikt izbeigta.
Kontroles savienojuma pārraušana
Kontroles pieslēguma pārraušana var tikt ierosināta no LAC vai LNS, un tiek paveikta nosūtot StopCCN kontroles ziņojums.
L2TP realizācija caur specifisku vidi
L2TP protokols ir pašdokumentējošs, kas strādā virs transportēšanas līmeņa. Tomēr ir nepieciešamas dažas detaļas, lai izveidotu savienojumu vidē un nodrošinātu savietojamību starp dažādām implementācijām.
Drošības pasākumi
Savā darbībā L2TP saskaras ar vairākām problēmām drošības jautājumos. Zemāk minētas dažas pieejas to risināšanai.
Drošība tuneļa galā
Tuneļa gali periodiski var veikt viens otra autentificēšanas procedūru. Šai autentificēšanai ir tādi paši drošības atribūtiem kā CHAP, un tai ir saprātīga aizsardzība pret uzbrukumiem un izkropļojumiem tuneļa izveidošanas procesā. Lai īstenotu autentificēšanu LAC un LNS izmanto kopīgu slepenu atslēgu.
Pakešu līmeņa drošība
L2TP drošības nodrošināšana paredz, ka transporta videi ir jānodrošina pārsūtāmo datu šifrēšana, ziņu viengabalainība un visas L2TP datplūsmas fautentificēšanu. Savukārt, pats L2TP ir atbildīgs par konfidencialitāti, viengabalainību un L2TP pakešu autentificēšanu tunelī.
L2TP un IPsec
Strādājot virs IP, IPsec (Secure IP) nodrošina drošību pakešu līmenī. Visas L2TP kontroles un informācijas paketes konkrētā tunelī IPsec sistēmai izskatās kā parastas UDP/IP informāciju paketes. Papildus tam, IPsec nosaka darbības režīmu, kas ļauj tunelēt IP paketes, kā arī veic piekļuves kontroli, kas ir nepieciešama lietojumprogrammās, kas atbalsta IPsec. Šie instrumenti ļauj filtrēt paketes, pamatojoties uz tīkla un transporta slāņa īpašībām. L2TP tuneļa modelī līdzīga filtrēšana tiek veikta PPP līmenī vai tīkla līmenī virs L2TP.
Mairis Briedis
Mairis Briedis (dzimis ) ir latviešu bokseris. No 2017. gada aprīļa līdz 2018. gada janvārim M. Briedis bija pasaules čempions WBC versijā, kā arī bijis pasaules čempions IBA un IBF versijās; tāpat viņam pieder žurnāla The Ring josta. Profesionāļu cīņās izcīnījis 28 uzvaras, piedzīvojot divus zaudējumus: pret Oleksandru Usiku un Džeju Opetaju. M. Briedis ir Triju Zvaigžņu ordeņa komandieris. M. Brieža lielisko boksa karjeru lielas daļas līdzjutēju acīs aizēnojušas viņa darbības ārpus ringa — pretiniekus ķircinošu video izvietošana platformā TikTok , kā arī nenosodošā attieksme pret Krievijas iebrukumu Ukrainā 2022. gadā. Maira Brieža politiskās pozīcijas dēļ TV3 Group atteicās pārraidīt viņa pēdējo cīņu Latvijā. M. Briedis bija kandidāts 14. Saeimas vēlēšanās, pārstāvot partiju "Saskaņa".